Sondajul arată că un sfert dintre adulţii României sunt fumători. Aproape 20% dintre ei spun că fumează zilnic, iar mai puţin de 10 procentre îşi aprind ţigara ceva mai rar. Majoritatea populaţiei spune că nu are acest viciu.

Studiul IRES a fost realizat în perioada 21-25 ianuarie, pe un eşantion de 2.074 de persoane de peste 18 ani. Cercetarea are o eroare de +/-2%.

În rândul fumătorilor, aproape 40% consumă zilnic până la 10 ţigări, în timp ce aproximativ o treime fumează aproape un pachet pe zi.

Doar 8 procente dintre respondenţi spun că fumează mai mult de un pachet în fiecare zi.

Astfel aproape jumătate dintre fumători dau zilnic în jur de 20 de lei pe ţigări.

Studiul mai arată că mai mult de jumătate dintre fumătorii României au acest viciu de mai bine de 16 ani.

Patru din zece fumători spun că au încercat să se lase de fumat în ultimul an de zile, în timp ce o cincime dintre ei intenţionează să renunţe la ţigări în următoarea lună.

Ce cred românii despre legea antifumat

76% au o părere bună

10% sunt împotriva legii

12% sunt neutru

2% nu ştiu, nu răspund

Profilul românilor fumători

75% nu fumează deloc

18% fumează zilnic

7% fumează mai rar

Ţigări fumate zilnic

1-10 - 37%

11-15 - 20%

16-20 - 32%

Mai mult de 20 - 8%

Niciuna - 1%

Fumatul, un viciu costisitor

1 - 30 de lei/zi - 26%

31 - 50 de lei/zi - 19%

51 - 100 de lei/zi - 30%

101 - 200 de lei/zi - 17%

Mai mult de 200 de lei/zi - 3%

Citiți și Legea antifumat. Ce sancțiuni riscă cei care o încalcă